รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.สกลนคร เพื่อบรรเทาความเดือดร้อนผู้ประสบภัย พร้อมกำชับ ทีม One Home น้อมนำศาสตร์พระราชา “เข้าใจ เข้าถึง พัฒนา” และขับเคลื่อนตามนโยบายรัฐบาลอย่างเต็มกำลัง
วันศุกร์ที่ 20 ตุลาคม 2560
รมว.พม. ลงพื้นที่ จ.สกลนคร เพื่อบรรเทาความเดือดร้อนผู้ประสบภัย พร้อมกําชับ ทีม One Home น้อมนําศาสตร์พระราชา “เข้าใจ เข้าถึง พัฒนา” และขับเคลื่อนตามนโยบายรัฐบาลอย่างเต็มกําลัง
รมว.พม. ลงพื้นที่ จ.สกลนคร เพื่อบรรเทาความเดือดร้อนผู้ประสบภัย พร้อมกําชับ ทีม One Home น้อมนําศาสตร์พระราชา “เข้าใจ เข้าถึง พัฒนา” และขับเคลื่อนตามนโยบายรัฐบาลอย่างเต็มกําลัง
วันนี้ (20 ต.ค. 60) เวลา 09.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมคณะผู้บริหารกระทรวง พม. ลงพื้นที่จังหวัดสกลนคร เพื่อติดตามการดําเนินงานตามภารกิจกระทรวง พม. ในการช่วยเหลือประชาชนกลุ่มเป้าหมาย ได้แก่ เด็ก เยาวชน สตรี ผู้สูงอายุ คนพิการ และผู้ด้อยโอกาส พร้อมเป็นประธานเปิดป้ายศูนย์พัฒนาคุณภาพชีวิตและส่งเสริมอาชีพผู้สูงอายุเทศบาลตําบลอากาศอํานวย โดยมี นายวิทยา จันทร์ฉลอง ผู้ว่าราชการจังหวัดสกลนคร ให้การต้อนรับ ณ ศูนย์การเรียนรู้ชุมชนเทศบาลตําบลอากาศอํานวย อําเภออากาศอํานวย จังหวัดสกลนคร อีกทั้ง ได้ตรวจเยี่ยมการดําเนินงานของศูนย์พัฒนาคุณภาพชีวิตและส่งเสริมอาชีพผู้สูงอายุ และมอบเงินช่วยเหลือผู้ประสบอุทกภัย เงินทุนการศึกษา เพื่อบรรเทาความเดือดร้อนแก่ประชาชนกลุ่มเป้าหมายของกระทรวง พม. ณ ศูนย์พัฒนาคุณภาพชีวิตและส่งเสริมอาชีพผู้สูงอายุองค์การบริหารส่วนตําบลต้นผึ้ง อําเภอพังโคน จังหวัดสกลนคร
พลตํารวจเอก อดุลย์ กล่าวว่า รัฐบาลมีความห่วงใยประชาชนทั่วประเทศ โดยเฉพาะการลดความเหลื่อมล้ําของสังคม และการสร้างโอกาสการเข้าถึงบริการของรัฐ ซึ่งสอดคล้องกับการดําเนินภารกิจกระทรวง พม. ด้วยการพัฒนาคุณภาพชีวิตที่ดีของประชาชนกลุ่มเป้าหมายในทุกพื้นที่ ได้แก่ เด็ก เยาวชน สตรี ผู้สูงอายุ คนพิการ และผู้ด้อยโอกาส โดยจัดบริการสวัสดิการสังคมต่างๆ อาทิ เงินอุดหนุนเพื่อการเลี้ยงดูเด็กแรกเกิด (0-3 ปี) เบี้ยยังชีพผู้สูงอายุ เบี้ยความพิการ การส่งเสริมการประกอบอาชีพและเงินทุนสําหรับผู้สูงอายุและคนพิการ และการช่วยเหลือในด้านต่างๆ เพื่อให้ประชาชนทุกกลุ่มเป้าหมายได้รับบริการและสิทธิสวัสดิการสังคมจากรัฐอย่างทั่วถึงและเท่าเทียมกัน
พลตํารวจเอก อดุลย์ กล่าวต่อไปว่า จังหวัดสกลนคร เป็นจังหวัดหนึ่งในภาคตะวันออกเฉียงเหนือตอนบน ซึ่งประชาชนจํานวนมากในพื้นที่ได้รับผลกระทบจากสถานการณ์น้ําท่วมที่ผ่านมา ตนจึงได้ลงพื้นที่ไปยังศูนย์พัฒนาคุณภาพชีวิตและส่งเสริมอาชีพผู้สูงอายุ องค์การบริหารส่วนตําบลต้นผึ้ง ในพื้นที่อําเภอพังโคน เพื่อพบปะเยี่ยมเยียนและให้กําลังใจประชาชนในพื้นที่ พร้อมทั้งมอบเงินช่วยเหลือผู้ประสบอุทกภัย จํานวน 50 ครอบครัว และทุนการศึกษาสําหรับเด็กจํานวน 100 ราย อีกทั้งได้ติดตามการดําเนินงานด้านการจัดสวัสดิการชุมชนในด้านผู้สูงอายุ เด็ก เยาวชน และผู้ด้อยโอกาสทางสังคม เพื่อการพัฒนาคุณภาพชีวิตที่ดีในชุมชน
พลตํารวจเอก อดุลย์ กล่าวเพิ่มเติมว่า นอกจากนี้ ตนได้ลงพื้นที่เพื่อตรวจเยี่ยมการดําเนินงานของศูนย์การเรียนรู้ชุมชนเทศบาลตําบลอากาศอํานวย ในพื้นที่อําเภออากาศอํานวย พร้อมทั้งเป็นประธานในพิธีเปิดป้ายศูนย์พัฒนาคุณภาพชีวิตและส่งเสริมอาชีพผู้สูงอายุเทศบาลตําบลอากาศอํานวย ซึ่งเป็นการจัดสวัสดิการสังคมสําหรับผู้สูงอายุในชุมชนรูปแบบหนึ่ง โดยมีผู้สูงอายุ แกนนําอาสาสมัครชุมชน องค์กรเครือข่ายจากภาครัฐและภาคเอกชน ร่วมกันขับเคลื่อนการดําเนินงานของศูนย์ฯ ด้วยการส่งเสริมให้ผู้สูงอายุในชุมชนได้มีสถานที่ในการจัดกิจกรรมและบริการ เพื่อการพัฒนาด้านสังคม เศรษฐกิจ และสุขภาพผู้สูงอายุ อีกทั้งเป็นศูนย์ส่งเสริมอาชีพและจําหน่ายผลิตภัณฑ์ผู้สูงอายุ และเป็นศูนย์รวมการถ่ายทอดภูมิปัญญาของผู้สูงอายุ ตลอดจนเป็นศูนย์ข้อมูลผู้สูงอายุในพื้นที่ ทั้งนี้ ภายหลังการตรวจเยี่ยมศูนย์ดังกล่าว ตนได้มอบทุนส่งเสริมการประกอบอาชีพสําหรับคนพิการและผู้สูงอายุ จํานวน 30 ทุน และเงินทุนการศึกษา จํานวน 100 ทุน รวมทั้งได้เยี่ยมชมการดําเนินงานด้านการจัดสวัสดิการสังคมในชุมชน อาทิ ศูนย์วัฒนธรรมไทโย้ย ศูนย์บริการคนพิการทั่วไป และศูนย์พัฒนาครอบครัวในชุมชน
“ทั้งนี้ ตนได้มอบหมายภารกิจกระทรวง พม. ให้สํานักงานพัฒนาสังคมและความมั่นคงของมนุษย์จังหวัดสกลนคร (พมจ.สกลนคร) และทุกหน่วยงานในพื้นที่ หรือ One Home บูรณาการทํางานอย่างเต็มกําลังร่วมกับทุกภาคีเครือข่ายตามแนวทางประชารัฐ พร้อมน้อมนําศาสตร์พระราชา “เข้าใจ เข้าถึง พัฒนา” มาเร่งแก้ไขปัญหาความเดือดร้อนของประชาชน เพื่อการพัฒนาสังคมที่เข้มแข็งอย่างยั่งยืนต่อไป” พลตํารวจเอก อดุลย์ กล่าวในตอนท้าย